S-260/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu/ríkissaksóknara þann 12. apríl 2016 "á hendur I-kk-þgf S-kk-þgf V-kk-þgf, [...], fyrir eftirtalin brot, með því að hafa:

1. Umferðarlagabrot, með því að hafa sunnudaginn 6. júlí 2014 ekið bifreiðinni ZX-461 með 128 km hraða á klukkustund norður Vesturlandsveg í Reykjavík, við Árvelli á Kjalarnesi, þar sem leyfður hámarkshraði var 90 km á klukkustund.

M: 014-2014-8796

Telst brot þetta varða við 2. mgr. 37. gr., sbr. 1. mgr. 100. gr. umferðarlaga nr. 50/1987 með áorðnum breytingum.

2. Fíkniefnalagabrot, með því að hafa mánudaginn 11. maí 2015, að Smiðjuvegi 72 í Kópavogi, haft í vörslum sínum 0,52 g af maríhúana, sem lögreglumenn fundu við leit á ákærða.

M: 007-2015-26943

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Umferðarlagabrot, með því að hafa þriðjudaginn 9. júní 2015 ekið bifreiðinni PS-106 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 180 ng/ml) um Bárugötu í Reykjavík, þar sem ákærði ók gegn einstefnu, en lögregla hafði afskipti af honum við Bárugötu 10.

M: 007-2015-33145

Telst brot þetta varða við 1. mgr. 5. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

4. Þjófnað, með því að hafa fimmtudaginn 18. júní 2015, í verslun Iceland, Engihjalla 8, Kópavogi, stolið gosdrykk og tveimur sígarettupökkum, samtals að verðmæti k. 2.259.

M: 007-2015-35171

Telst brot þetta varða við 244. gr. almennra hegningaralaga nr. 19/1940.

5. Umferðar- og fíkniefnalagabrot, með því að hafa laugardaginn 20. júní 2015 ekið bifreiðinni RS-034 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 145 ng/ml, MDMA 285 ng/ml, metamfetamín 40 ng/ml og tetrahýdrókannabínól 0,5 ng/ml) um Lynghólsveg í Mosfellsbæ, þar sem lögregla stöðvaði aksturinn og að hafa haft í vörslum sínum 0,16 g af amfetamíni, sem lögreglumenn fundu við leit á ákærða.

M: 007-2015-35457

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

6. Þjófnað, með því að hafa fimmtudaginn 25. júní 2015, í verslun Áfengis- og tóbaksverslunar ríkisins, Dalvegi 2, Kópavogi, stolið einni flösku af Jameson viskíi, einni flösku af Jack D-x-x og einni flösku af Opal vodkaskotum, samtals að verðmæti kr. 11.698.

M: 007-2015-51267

Telst brot þetta varða við 244. gr. almennra hegningaralaga nr. 19/1940.

7. Þjófnað, með því að hafa miðvikudaginn 29. júlí 2015, í verslun, Elko, Skeifunni 7, Reykjavík, stolið farsíma af gerðinni LG G flex og minnislykli af gerðinni Kingston 32GB, samtals að verðmæti kt. 82.490.

M: 007-2015-44929

Telst brot þetta varða við 244. gr. almennra hegningaralaga nr. 19/1940.

8. Þjófnað, með því að hafa fimmtudaginn 6. ágúst 2015, í verslun Elko, Skógarlind 2, Kópavogi, stolið tveimur hátölurum af gerðinni Sandström bluetooth, samtals að verðmæti kr. 17.990.

M: 007-2015-46718

Telst brot þetta varða við 244. gr. almennra hegningaralaga nr. 19/1940.

9. Þjófnað, með því að hafa föstudaginn 14. ágúst 2015, brotist inn á skrifstofu Íslenskrar getspár, Engjavegi 6, Reykjavík, og stolið þaðan húslykli og fimm verðlaunapeningum, að óþekktu verðmæti.

M: 007-2015-47493

Telst brot þetta varða við 244. gr. almennra hegningaralaga nr. 19/1940.

10. Þjófnað, með því að hafa mánudaginn 17. ágúst 2015, í verslun Elko, Skógarlind 2, Kópavogi, stolið hátalara af gerðinni Beats, að verðmæti kr. 29.895.

M: 007-2015-49542

Telst brot þetta varða við 244. gr. almennra hegningaralaga nr. 19/1940.

11. Þjófnað, með því að hafa fimmtudaginn 20. ágúst 2015, í verslun Krónunnar, Bíldshöfða 20, Reykjavík, stolið þremur pakkningum af ungnautalundum, samtals að verðmæti kr. 10.127.

M: 007-2015-48800

Telst brot þetta varða við 244. gr. almennra hegningaralaga nr. 19/1940.

12. Eignaspjöll, með því að hafa sunnudaginn 23. ágúst 2015, við Smiðjuveg 30 í Kópavogi, ekið lyftara utan í bifreiðina DF-729, sem var í eigu MB8 ehf., með þeim afleiðingum að frambretti og hurð hægra megin rispuðust og beygluðust.

M: 007-2015-53305

Telst brot þetta varða við 1. mgr. 257. gr. almennra hegningarlaga nr. 19/1940.

13. Þjófnað, með því að hafa mánudaginn 31. ágúst 2015, í verslun Elko, Skeifunni 7, Reykjavík, í félagi við Í-kvk-þf I-kvk-þf Á-kvk-þf stolið bíltæki af gerðinni JVC, að verðmæti kr. 22.995 kr.

M: 007-2015-51953

Telst brot þetta varða við 244. gr. almennra hegningaralaga nr. 19/1940.

14. Þjófnað, með því að hafa mánudaginn 7. september 2015, í verslun Elko, Fiskislóð 15, Reykjavík, stolið farsíma af gerðinni LG G3 Titan 16 GB og farsíma af gerðinni LG G4 Metallic grár 32 GB, samtals að verðmæti kr. 184.790.

M: 007-2015-53334

Telst brot þetta varða við 244. gr. almennra hegningaralaga nr. 19/1940.

15. Þjófnað, með því að hafa mánudaginn 7. september 2015, í verslun Elko, Skeifunni 7, Reykjavík, stolið tveimur stykkjum af súkkulaði, samtals að verðmæti kr. 345.

M: 007-2015-53336

Telst brot þetta varða við 244. gr. almennra hegningaralaga nr. 19/1940.

16. Umferðarlagabrot, með því að hafa þriðjudaginn 15. september 2015 ekið bifreiðinni OX-336 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 315 ng/ml, kókaín 30 ng/ml, MDMA 60 ng/ml og tetrahýdrókannabínól 0,6 ng/ml) um Höfðabakka í Reykjavík, við Fálkabakka, þar sem lögregla stöðvaði aksturinn.

M: 007-2015-54651

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum

17. Fíkniefnalagabrot, með því að hafa fimmtudaginn 17. september 2015, að Fannafelli 6 í Reykjavík, haft í vörslum sínum 5,54 g af maríhúana, sem ákærði framvísaði við afskipti lögreglu.

M: 007-2015-55003

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

18. Þjófnað, með því að hafa föstudaginn 18. september 2015, í verslun Bónuss, Lóuhólum 2-4, Reykjavík, stolið þremur pörum af sokkum og þrennum nærbuxum, samtals að verðmæti kr. 3.846.

M: 007-2015-60629

Telst brot þetta varða við 244. gr. almennra hegningaralaga nr. 19/1940.

19. Þjófnað, með því að hafa miðvikudaginn 30. september 2015, í verslun Krónunnar, Nóatúni 17, Reykjavík, stolið matvöru og drykkjum, samtals að verðmæti kr. 1.647.

M: 007-2015-58097

Telst brot þetta varða við 244. gr. almennra hegningaralaga nr. 19/1940.

20. Fíkniefnalagabrot, með því að hafa laugardaginn 3. október 2015, á lögreglustöðinni við Grensásveg 9 í Reykjavík, haft í vörslum sínum 2,73 g af amfetamíni, sem lögreglumenn fundu við leit á ákærða.

M: 007-2015-57329

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,79 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október1995. Hann á að baki sakaferil. Með hliðsjón af greiðlegri játningu ákærða og sakaferli hans er refsing hans ákveðin fangelsi í 8 mánuði.

Ákærði er sviptur ökurétti í 24 mánuði uppkvaðningu dómsins.

Upptaka fer fram með þeim hætti er í dómsorði greinir.

Ákærði greiði sakarkostnað og málsvarnarþóknun skipaðs verjanda síns sem í dómsorði greinir.

S-kk-nf S-kk-nf kveður upp dóm þennan.

D ó m s o r ð :

Ákærði, I-kk-nf S-kk-nf V-kk-nf, sæti fangelsi í 8 mánuði.

Ákærði er sviptur ökurétti í 24 mánuði frá uppkvaðningu dómsins að telja.

Upptæk eru gerð til ríkissjóðs 0,79 g af marihuana sem lagt var hald á við rannsókn málsins.

Ákærði greiði 519.082 krónur í sakarkostnað og málsvarnarþóknun skipaðs verjanda síns, S-kk-ef S-kk-ef héraðsdómslögmanns, 245.520 krónur.

S-kk-nf S-kk-nf.